Otvaram 44. sjednicu Doma naroda Parlamentarne skupštine Bosne i Hercegovine Na sjednici je prisutno 12 delegata, od toga 4 iz reda bošnjačkog naroda i 3 iz reda hrvatskog naroda, 4 iz reda srpskog naroda. Pardon 11. 8 i 3 je 11. Ovdje piše 12. Velimir Jukić, Hilmo Neimarlija i Boško Šiljegović opravdali su svoj izostanak. Međutim opravdao je u međuvremenu izostanak i gospodin Spajić. Za 44. sjednicu predlažem sljedeći dnevni red 1. Izvještaj Zajedničke komisije o nastojanju za postizanje sporazuma o identičnom tekstu Zakona o željeznicama Bosne i Hercegovine. Otvaram raspravu. Molim Komisiju, predsjednika Komisije. Ad.1. Izvještaj Zajedničke komisije o nastojanju za postizanje sporazuma o identičnom tekstu Zakona o željeznicama Bosne i Hercegovine
Kolegice i kolege, ispred Komisije sam zadužen da ukratko informiram o radu ove komisije. Komisija je razmatrala razlike u tekstovima. Naime, 8.6.2005. godine Predstavnički dom, a 29.6.2005. godine Dom naroda su usvojili Zakon o željeznicama Bosne i Hercegovine sa razlikom u 9 amandmana. 2 Tih 9 amandmana je danas razmatrano na Zajedničkoj komisiji i nakon razmatranja amandmana Zajednička komisija je usaglasila tekst na način da je prihvatila svih 9 amandmana i oni dakle po prijedlogu Komisije sačinjavaju sada tekst Zakona. Prijedlog Zajedničke komisije je da se ovaj izvještaj prihvati i na taj način dadne saglasnost, odnosno donese Zakon o željeznicama Bosne i Hercegovine. Hvala.
Hvala lijepo gospodine Čengiću. Stavljam na glasanje Izvještaj Zajedničke komisije o nastojanju za postizanje sporazuma o identičnom tekstu Zakona o željeznicama Bosne i Hercegovine. Ko je za? Dakle prihvatamo li to. Može dakle i elektronski. Da vidimo rezultate glasanja. Kako se ovo glasa? Jel sad jednoglasno. Hajmo mi dizanjem glasova. Molim vas ko je za? Jednoglasno smo prihvatili Izvještaj Komisije i time je Zakon o željeznicama definitivno usvojen. Hvala vam lijepo. Ja vam želim puno sreće u životu i oko života. Sjednica je završila sa radom u 18,10 sati.